Ճարտարապետներ Մարիամ Այվազյանը և Ռուբեն Հասրաթյանը, պահպանելով եկեղեցական ավանդական ֆորմաները, 2011 թվականին նախագծել են մի եկեղեցի, որը նորարարական է իր ճարտարապետական լուծումներով: Եկեղեցու նյութը բետոնն է, կառույցն ունի ուղղահայաց, երկար ու նեղ պատուհաններ, որոնք խորհրդավոր տեսք են հաղորդում ինտերիերին: Նախագիծն արվել է պատվերով, սակայն այդպես էլ չի կառուցվել՝ պատվիրատուի անձնական հանգամանքների պատճառով: Այնուամենայնիվ, եկեղեցու այս գաղափարը մասնակցել է հայկական Բիենալե մրցույթին և մրցանակի արժանացել: